# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 17/2018

# zo zasadnutia Vedenia STU zo dňa 19.09.2018

**PRÍTOMNÍ: podľa prezenčnej listiny**

**PROGRAM:**

1. Správa o činnosti CVT STU za 1. polrok 2018

2. Organizačný poriadok Centra výpočtovej techniky Slovenskej technickej univerzity v Bratislave

3. Návrh študijných programov, ktoré sa budú uskutočňovať na Ústave manažmentu STU

4. Návrh Dodatku číslo 1 k Príkazu rektora číslo 2/2014 – PR Réžia podnikateľskej činnosti vykonávanej na Rektoráte STU, centrálne

 financovaných súčastiach STU a vybraných účelových zariadeniach STU

5. Rôzne
A. Vedec roka STU 2018 - harmonogram
B. Prehľad pripravovaných projektov DSV

**K BODU 1: Správa o činnosti CVT STU za 1. polrok 2018**

Materiál uviedol prorektor Čičák. Prizvaný: Ing. Ďurkovič.

Riaditeľ CVT STU stručne oboznámil prítomných o činnostiach a aktivitách, ktoré boli realizované počas 1. polroku 2018.

V rámci diskusie sa rektor informoval na činnosť Rady IKT. Taktiež v rámci diskusie k hospodáreniu pracoviska požiadal doplniť

aktuálny dátum vo vete týkajúcej sa hospodárskeho výsledku.

Kvestor poukázal na množstvo poskytovaných služieb fakultám, ktoré nie sú odzrkadlené v predloženom návrhu a podľa jeho

názoru by mali byť v dokumente zahrnuté spolu so zodpovednosťami.

Profesor Janovec upozornil na chýbajúce informácie o CVT na univerzitnej web stránke.

**UZNESENIE: 17.1/2018-V**

Vedenie STU berie na vedomie správu o činnosti CVT STU za 1. polrok 2018 s pripomienkami.

Rektor sa z dôvodu ďalších povinností ospravedlnil z rokovania a poveril jeho vedením prorektora Peciara.

**K BODU 2: Organizačný poriadok Centra výpočtovej techniky Slovenskej technickej univerzity v Bratislave**

Materiál uviedol prorektor Čičák. Prizvaný: Ing. Ďurkovič.

K predloženému návrhu sa viedla rozsiahla diskusia. Kvestor žiadal zadefinovať, resp. doplniť rozsah zodpovedností voči ostatným

súčastiam STU. Prorektor Peciar požiadal kvestora o spracovanie pripomienok k dokumentu a navrhol sa nimi zaoberať na

samostatnom stretnutí v pondelok 24.09.2018 o 14:00 hod.

**UZNESENIE: 17.2/2018-V**

Vedenie STU prerokovalo Organizačný poriadok Centra výpočtovej techniky Slovenskej technickej univerzity v Bratislave s

pripomienkami.

**K BODU 3: Návrh študijných programov, ktoré sa budú uskutočňovať na Ústave manažmentu STU**

Materiál uviedol prorektor Stanko v súlade s § 9 ods. 1 písm. l) v spojení s § 12 ods. 1 písm. c) zákona č. 131/2002 Z. z. o vysokých

školách a o zmene a doplnení niektorých zákonov v znení neskorších predpisov.

**UZNESENIE: 17.3/2018-V**

Vedenie STU prerokovalo Návrh študijných programov, ktoré sa budú uskutočňovať na Ústave manažmentu STU a odporúča materiál predložiť na rokovanie Kolégia rektora STU a následne na prerokovanie Akademickému senátu STU a Vedeckej rade STU.

**K BODU 4: Návrh Dodatku číslo 1 k Príkazu rektora číslo 2/2014 – PR Réžia podnikateľskej činnosti vykonávanej na Rektoráte STU, centrálne financovaných súčastiach STU a vybraných účelových zariadeniach STU**

Materiál uviedol kvestor v 2. čítaní ako úpravu výšky réžie podnikateľskej činnosti pre univerzitné pracovisko Inštitút celoživotného

vzdelávania STU.

**UZNESENIE: 17.4/2018-V**

Vedenie STU prerokovalo návrh Dodatku číslo 1 k Príkazu rektora číslo 2/2014 – PR Réžia podnikateľskej činnosti vykonávanej na

Rektoráte STU, centrálne financovaných súčastiach STU a vybraných účelových zariadeniach STU a odporúča rektorovi predmetný návrh

interného predpisu vydať.

**K BODU 5: Rôzne**

**K BODU 5/A: Rôzne/Vedec roka STU 2018 - harmonogram**

Materiál uviedol prorektor Peciar.

**UZNESENIE: 17.5A/2018-V**

Vedenie STU súhlasí s harmonogramom Vedec roka STU 2018 a vyhlásením súťaže na zasadnutí Kolégia rektora STU dňa 03.10.2018.

**K BODU 5/B: Rôzne/Prehľad pripravovaných projektov DSV**

Materiál uviedol prorektor Moravčík. Predložil prehľad pripravovaných projektov Dlhodobého strategického významu na jednotlivých fakultách, ktorý bude potrebné ešte došpecifikovať a zadefinovať zodpovedné osoby za STU.

**UZNESENIE: 17.5B/2018-V**

Vedenie STU berie na vedomie prehľad pripravovaných projektov DSV.

**INFORMÁCIE A OZNAMY:**

Profesor Janovec

* v rámci prístupnosti do databáz na web stránke STU navrhol niekoľko možností, ako zjednodušiť prístup zamestnancov a študentov STU do elektronických, medzinárodných, vedeckých databáz (WOS, SCOPUS ...)

**UZNESENIE: 17.5C/2018-V**

Vedenie STU súhlasí s vložením interaktívneho odkazu na  elektronické, medzinárodné, vedecké databázy (WOS, SCOPUS ...) na vstupnú

stranu univerzitného AIS (objavuje sa hneď po prihlásení do systému).

Prorektor Moravčík

* informoval o záveroch stretnutia k projektu ACCORD, ktoré sa uskutočnilo v pondelok 17.9.2018
* oboznámil prítomných o ohlásenej návšteve z Kalashnikov ISTU

Prorektor Peciar

* informoval, že z dôvodu jednorázového štátneho sviatku dňa 30.10.2018 je potrebné zmeniť termín zasadnutí VR STU a AS STU

Prorektor Stanko

* informoval o aktuálnom počte zapísaných študentov na STU
* informoval o záveroch ZPC v Glasgowe, kde sa v zastúpení pán rektora zúčastnil konferencie rektorov a prezidentov Európskych technických univerzít

Prorektor Čičák

* informoval, že návrh smernice o ochrane osobných údajov a prevádzkovej bezpečnostnej smernica IS spolu s metodickými pokynmi sú pripravené u JUDr. Michaličku

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 26.09.2018 | V STU |  | ! ZRUŠENÉ ! |
| **Október** | 01.10.2018 |  |  | 11:00 h. Slávnostné otvorenie AR + inaugurácia dekanov |
|  | 03.10.2018 | KR STU | 09:00 | 14:00h. PhD. promócie + Menovanie doc. |
|  | 04.10.2018 |  |  | 10:00h. PhD. promócie |
|  | 10.10.2018 | V STU | 09:00 |  |
|  | 15.10.2018 | PAS STU | 14:00 |  |
|  | 17.10.2018 | V STU | 09:00 |  |
|  | 24.10.2018 | V STU | 09:00 |  |

Zapísala: 20.09.2018 Zápisnicu overil: 20.09.2018

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_